

**แผนการจัดการเรียนรู้ที่บูรณาการหลักธรรมทางพระพุทธศาสนา**

**สถานศึกษาวิถีพุทธชั้นนำ รุ่นที่ ๑2 สังกัดสำนักงานคณะกรรมการการศึกษาขั้นพื้นฐาน**

**ปีการศึกษา ๒๕64**

แผนการสอนที่แสดงถึงการบูรณาการหลักธรรมในพระพุทธศาสนาสู่การเรียนรู้ร่วมกับกลุ่มสาระการเรียนรู้อื่น ๆ ในระดับชั้นใดชั้นหนึ่ง จำนวน ๑ คาบ (ยกเว้นกลุ่มสาระการเรียนรู้สังคมศึกษา ศาสนา และ วัฒนธรรม) ไม่เกิน ๑ คาบ/๓ หน้ากระดาษ A4 เพื่อพิจารณาการนำไปสู่การใช้จริง และแสดงให้เห็นวิธีจัดการ เรียนรู้ที่ส่งเสริมการปฏิรูปการเรียนรู้แบบ Active Learning (เย็บมุม ๑ ชุด รวม ๔ แผ่นรวมปก)

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**แผนการจัดการเรียนรู้ที่ 1**

**กลุ่มสาระการเรียนรู้ภาษาไทย (รายวิชา ท๑๒๑๐๑) ชั้นประถมศึกษาปีที่ ๒**

##### **ชื่อหน่วยการเรียนรู้ที่ ๑1 เด็กดี เวลา ๑๕ ชั่วโมง**

**เรื่อง อ่านคิดวิเคราะห์เรื่อง เวลา ๑ ชั่วโมง**

**ครูผู้สอน** นางสาวพัดชา ปลั่งกลาง **ปีการศึกษา 2563**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. มาตรฐานการเรียนรู้/ตัวชี้วัด**

### สาระที่ ๑ การอ่าน

# มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิต และมีนิสัยรักการอ่าน

**ตัวชี้วัด** ท ๑.๑ ป. ๒/๑ อ่านออกเสียงคำ คำคล้องจอง ข้อความ และบทร้อยกรองง่ายๆ

ได้ถูกต้อง

ท ๑.๑ ป. ๒/๓ ตั้งคำถามและตอบคำถามเกี่ยวกับเรื่องที่อ่าน

ท ๑.๑ ป. ๒/๕ แสดงความคิดเห็นและคาดคะเนเหตุการณ์จากเรื่องที่อ่าน

# สาระที่ ๓ การฟัง การดู และการพูด

**มาตรฐาน ท ๓.๑** สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่าง ๆ อย่างมีวิจารณญาณและสร้างสรรค์

# ตัวชี้วัด ท ๓.๑ ป. ๒/๑ ฟังคำแนะนำ คำสั่งที่ซับซ้อน และปฏิบัติตาม

ท ๓.๑ ป. ๒/๒ เล่าเรื่องที่ฟังและดูทั้งที่เป็นความรู้และความบันเทิง

ท ๓.๑ ป. ๒/๓ บอกสาระสำคัญของเรื่องที่ฟังและดู

ท ๓.๑ ป. ๒/๔ ตั้งคำถามและตอบคำถามเกี่ยวกับเรื่องที่ฟังและดู

ท ๓.๑ ป. ๒/๕ พูดแสดงความคิดเห็นและความรู้สึกจากเรื่องที่ฟังและดู

**2. สาระสำคัญ**

การอ่านที่ดีและมีประสิทธิภาพนั้นผู้อ่านจำเป็นต้องมีทักษะในการอ่าน ซึ่งการอ่านออกเสียงจะช่วยให้เรารู้ได้ว่าเราสามารถออกเสียงคำและประโยคที่อ่านถูกต้องหรือไม่ เพื่อจะได้ปรับปรุงการอ่านให้ดีขึ้น และมีความถูกต้องแม่นยำ

**3. จุดประสงค์การเรียนรู้**

**3.1 ความรู้ (K)**

3.๑.1 นักเรียนมีความรู้ความเข้าใจเกี่ยวกับหลักการอ่านได้อย่างถูกต้อง

3.1.2 นักเรียนอ่านออกเสียงคำและข้อความได้ถูกต้อง

3.1.3 นักเรียนตอบคำถามจากเรื่องที่อ่านได้

**3.2 ทักษะ (P)**

3.2.1 นักเรียนสามารถเล่าเรื่องที่ฟังและอ่านได้

3.2.2 นักเรียนอ่านออกเสียงเรื่อง “เด็กดี” ได้ถูกต้อง

3.2.3 นักเรียนตอบคำถามเกี่ยวกับหลักธรรมจากเรื่องที่อ่านได้

**3.3 เจตคติ (A)**

3.3.1 นักเรียนมีความกระตือรือร้น สนใจ และรักการอ่านมากยิ่งขึ้น

3.3.2 มีมารยาทในการอ่าน การฟัง การดู การพูด

3.3.3 คาดคะเนเหตุการณ์จากเรื่องที่อ่านได้

3.3.4 นักเรียนนำหลักธรรมที่ได้จากการอ่านไปประยุกต์ใช้ในชีวิตประจำวันได้

**๔. สาระการเรียนรู้**

**หลักการอ่านออกเสียง**

๑. อ่านออกเสียงให้ถูกต้องและชัดเจน

๒. อ่านให้ดังพอที่ผู้ฟังได้ยินทั่วถึง

๓. อ่านให้เป็นเสียงพูดโดยธรรมชาติ

๔. รู้จักทอดจังหวะและหยุดหายใจเมื่อจบข้อความตอนหนึ่ง ๆ

๕. อ่านให้เข้าลักษณะของเนื้อเรื่อง เช่น บทสนทนา ต้องอ่านให้เหมือนการสนทนากัน อ่านคำบรรยาย พรรณนาความรู้สึก หรือปาฐกถาก็อ่านให้เข้ากับลักษณะของเรื่องนั้น ๆ

6. อ่านออกเสียงและจังหวะให้เป็นไปตามเนื้อเรื่อง เช่น ดุหรือโกรธ ก็ทำเสียง แข็งและเร็ว ถ้าเป็นเรื่องเกี่ยวกับคร่ำครวญ อ้อนวอน ก็ทอดเสียงให้ช้าลง เป็นต้น

7. ถ้าเป็นเรื่องร้อยกรองต้องคำนึงถึงสิ่งต่อไปนี้ด้วย

๗.๑ สัมผัสครุ ลหุ ต้องอ่านให้ถูกต้อง

๗.๒ เน้นคำรับสัมผัสและอ่านเอื้อสัมผัสใน เพื่อเพิ่มความไพเราะ

๗.๓ อ่านให้ถูกต้องตามจังหวะและทำนองนิยม ตามลักษณะของร้อยกรองนั้น ๆ

**หลักการอ่านคิดวิเคราะห์เรื่อง**

๑. ตั้งจุดมุ่งหมายในการอ่านให้ชัดเจน

๒. อ่านเรื่องราวอย่างคร่าวๆ พอเข้าใจ และเก็บใจความสำคัญของแต่ละย่อหน้า

๓. เมื่ออ่านจบให้ตั้งคาถามตนเองว่า เรื่องที่อ่าน มีใคร ทำอะไร ที่ไหน เมื่อไหร่อย่างไร

๔. น าสิ่งที่สรุปได้มาเรียบเรียงใจความสำคัญใหม่ด้วยสำนวนของตนเองเพื่อให้เกิดความสละสลวย

๕. กระบวนการจัดการเรียนรู้

**5. กระบวนการจัดการเรียนรู้**

**ขั้นนำเข้าสู่บทเรียน**

๑. สนทนาและซักถามว่านักเรียนเป็นเด็กดีมั้ย แล้วการเด็กดีเขาทำอะไรกันบ้าง

๒. ครูร้องเพลง “ เด็กเอ๋ย เด็กดี ” ให้นักเรียนฟัง 2 รอบ แล้วให้นักเรียนร้องตาม

๓. ครูร่วมกันสนทนาถึงการกระทำของนักเรียนที่ปฏิบัติ ดังนี้

-การกระทำที่บ่งบอกถึงการเป็นเด็กดี

-การกระทำที่บ่งบอกว่าไม่เป็นเด็กดี

**ขั้นการจัดกิจกรรม Active Learning**

๔. ครูนำนักเรียนทุกคนฝึกอ่านจากภาพ “รู้จักคำ นำเรื่อง” ตามครูพร้อมกัน ว่าอ่านอย่างไร จนคล่อง

๕. ครูให้นักเรียนปิดหนังสือแล้วฝึกอ่านคำจากบัตรคำ เป็นการทบทวนความจำ

๖. ครูเล่าเรื่องที่จะเรียนให้นักเรียนฟัง โดยให้นักเรียนดูภาพจากเรื่องตามไปด้วยจนจบเรื่อง พร้อมตั้งคำถามดังนี้ - เรื่องนี้มีตัวละครกี่ตัว

- เด็กดี เพราะอะไร

- ภูผาและนำใสทำอะไร

- ผลเป็นอย่างไร

๗. ครูให้นักเรียนช่วยกันเล่าเรื่องที่ฟัง ถ้าเล่าไม่ได้ครูถามนำให้นักเรียนตอบต่อเรื่องจนจบ

๘. ครูให้นักเรียนจับกลุ่ม ๆ ละ 4 คน แล้วช่วยกันเล่าทบทวนบทเรื่องที่เรียนโดยสุ่มให้นักเรียนลุกขึ้นเล่าเรื่องไปจนจบ (บูรณาการสอดแทรกหลักธรรมใ ระบุหลักธรรมนำไปใช้ในการดำเนินชีวิตได้เช่น ความซื่อสัตย์ มีวินัย ความเสียสละ ความพอเพียง ความขยันพากเพียร)

๙. นักเรียนทำบัตรกิจกรรม

10. ครูเดินตรวจดูการทำใบงานของนักเรียน พร้อมทั้งให้คำปรึกษา ข้อเสนอแนะ/แนวทางตลอดการ ทำกิจกรรม

**ขั้นสรุป**

11. มอบหมายงานให้นักเรียนทบทวนใบความรู้ที่ครูแจกให้และทำงานเสร็จสมบูรณ์ถูกต้องและนำมาส่งก่อนเรียนครั้งต่อไป

**๖. สื่อและแหล่งเรียนรู้**

๑. สื่อ/นวัตกรรม

- หนังสือเรียนรายวิชาภาษาไทย ชั้นประถมศึกษาปีที่ 2 (ภาษาพาที)

- ใบงาน การจับใจความสำคัญ

๒. แหล่งการเรียนรู้

- ห้องเรียนวิชาภาษาไทย

- ห้องสมุดโรงเรียน

**๗. การวัดและประเมินผล**

- แบบประเมินผลพฤติกรรมนักเรียน

- แบบประเมินผลชิ้นงานนักเรียนรายบุคคล

ลงชื่อ...............................................................ครูผู้สอน

(นางสาวพัดชา ปลั่งกลาง)

**ความคิดเห็นของผู้บริหาร**

.................................................................................................................................................................................... ....................................................................................................................................................................................

………………………………………………………………………………………………………………………………………………………………..

ลงชื่อ...............................................................ผู้อำนวยการโรงเรียนวัดเขาน้อย

(นางกชพร รักราษฎร์)